Elva har sitt utspring på Det sentralrussiske platå, lengst øst i Kursk oblast. Den renner deretter sørover gjennom Belgorod oblast og de østlige delene av Kharkiv oblast i Ukraina. Rundt 10 km før munningen i Donets ligger Tsjervonoskil-reservoaret, som ble satt i drift i 1958 for flombeskyttelse og produksjon av elektrisitet. Elva får storparten av sin vannføring fra snøsmelting. Den er islagt fra november til mars.